CELEX: 32021R1203
Language: hu
Date: 2021-07-19 00:00:00
Title: A Tanács (EU) 2021/1203 rendelete (2021. július 19.) az (EU) 2020/1706 rendeletnek a bizonyos halászati termékekre vonatkozó autonóm uniós vámkontingensek felvétele tekintetében történő módosításáról (EGT-vonatkozású szöveg)

2021.7.22.   
               
               
                  HU
               
               
                  Az Európai Unió Hivatalos Lapja
               
               
                  L 261/1
               
            
         A TANÁCS (EU) 2021/1203 RENDELETE
         (2021. július 19.)
         az (EU) 2020/1706 rendeletnek a bizonyos halászati termékekre vonatkozó autonóm uniós vámkontingensek felvétele tekintetében történő módosításáról
         (EGT-vonatkozású szöveg)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 31. cikkére,
         tekintettel az Európai Bizottság javaslatára,
         mivel:
         
                     (1)
                  
                  
                     Az (EU) 2020/1706 tanácsi rendelet (1) egyes halászati termékekre vonatkozóan autonóm uniós vámkontingensek megnyitásáról és kezeléséről rendelkezik a 2021–2023-as időszakra. Annak érdekében, hogy az uniós ipar számára az említett időszakban biztosított legyen a szükséges ellátás, megfelelő mennyiségek kerültek megállapításra az egyes vámkontingensek tekintetében.
                  
               
                     (2)
                  
                  
                     Az egyes halászati termékekkel való ellátás az Unióban jelenleg a harmadik országokból történő behozataltól függ. Az elmúlt évtizedekben az Unió egyre nagyobb mértékben szorult importra ahhoz, hogy fedezni tudja a halászati termékek fogyasztása iránti igényt. Annak érdekében, hogy a halászati termékek uniós előállítása ne kerüljön veszélybe, és biztosított legyen az uniós feldolgozóipar megfelelő ellátása, a megfelelő mennyiségű vámkontingenseken belül indokolt felfüggeszteni a patagóniai tintahalra, a sós lében tartósított heringre, a fagyasztott heringre, a fagyasztott heringfilére és heringhúsra, a vörös álsügér filéjére és a különböző fajokhoz tartozó fagyasztott halra vonatkozó behozatali vámokat.
                  
               
                     (3)
                  
                  
                     Az Unió és az Egyesült Királyság közötti kereskedelmi és együttműködési megállapodás (2) (a továbbiakban: a kereskedelmi és együttműködési megállapodás) 2021. január 1-jétől ideiglenesen alkalmazandó. A kereskedelmi és együttműködési megállapodás vám- és kvótamentes hozzáférést biztosít a származó halászati termékekhez. A brit tengerentúli országok és területek (TOT-ok) azonban már nem részei az Uniónak, így az ezen országokból és területekről származó halászati termékek Unióba irányuló exportja már nem részesül vámcsökkentésben.
                  
               
                     (4)
                  
                  
                     Ezenkívül 2021. április 30-án hatályukat vesztették az Izlanddal (3) és Norvégiával (4) kötött, egyes halakra és halászati termékekre kvótákat megállapító kiegészítő jegyzőkönyvek. Mivel az új kontingensekre vonatkozó tárgyalások nem zárultak le a kiegészítő jegyzőkönyvek hatályának lejárta előtt, ez az Unióban feldolgozásra szánt, vámmentes halászati termékek hiányát eredményezheti.
                  
               
                     (5)
                  
                  
                     Az (EU) 2020/1706 rendeletet ezért ennek megfelelően módosítani kell.
                  
               
                     (6)
                  
                  
                     Annak érdekében, hogy kezelhetők legyenek azok a következmények, amelyek egyrészt az Egyesült Királyságnak az Unióból való kilépése következtében a TOT-ok preferenciális státuszának elvesztéséből, másrészt a Norvégiával és Izlanddal kötött kiegészítő jegyzőkönyvek hatályának lejártából erednek, e rendeletnek sürgősen hatályba kell lépnie, és azt visszaható hatállyal, 2021. január 1-től kell alkalmazni,
                  
               ELFOGADTA EZT A RENDELETET:
         
            1. cikk
            Az (EU) 2020/1706 rendelet a következőképpen módosul:
            
                        1.
                     
                     
                        a 4. cikk (4) bekezdése b) pontjának helyébe a következő szöveg lép:
                        
                                    „b)
                                 
                                 
                                    a 0307 43 35, 0307 43 91, 0307 43 92 és 0307 43 99 KN-kód alá tartozó anyagok esetében felkarikázás és csíkokra vágás;”;
                                 
                              
                  
                        2.
                     
                     
                        a melléklet e rendelet mellékletének megfelelően módosul.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
            Ezt a rendeletet 2021. január 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. július 19-én.
            
               
                  a Tanács részéről
               
               
                  az elnök
               
               J. PODGORŠEK
            
         
         
            (1)  A Tanács (EU) 2020/1706 rendelete (2020. november 13.) a 2021–2023-as időszakra szóló, egyes halászati termékekre vonatkozó autonóm uniós vámkontingensek megnyitásáról és kezeléséről (HL L 385., 2020.11.17., 3. o.).
         
            (2)  Kereskedelmi és együttműködési megállapodás egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága között (HL L 149., 2021.4.30., 10. o.).
         
            (3)  Kiegészítő jegyzőkönyv az Európai Gazdasági Közösség és az Izlandi Köztársaság közötti megállapodáshoz (HL L 141., 2016.5.28., 18. o.).
         
            (4)  Kiegészítő jegyzőkönyv az Európai Gazdasági Közösség és a Norvég Királyság közötti megállapodáshoz (HL L 141., 2016.5.28., 22. o.).
      
      
         
            MELLÉKLET
            Az (EU) 2020/1706 rendelet mellékletének táblázata a következő bejegyzésekkel egészül ki:
            
               
                           Tételszám
                        
                        
                           KN-kód
                        
                        
                           TARIC-kód
                        
                        
                           Leírás
                        
                        
                           Kontingens éves mennyisége (tonnában)  (1)
                           
                        
                        
                           Kontingens vámtétele
                        
                        
                           Kontingens-időszak
                        
                     
                           „09.2508
                        
                        
                           ex 0307 43 35 
                        
                        
                           10
                        
                        
                           A Loligo gahi fajhoz tartozó tintahal, fagyasztva, feldolgozás céljára
                        
                        
                           75 000 
                        
                        
                           0 %
                        
                        
                           2021.1.1. – 2023.12.31.
                        
                     
                           09.2509
                        
                        
                           ex 1604 12 91 
                        
                        
                           13
                           93
                        
                        
                           Hering, fűszerezve és/vagy ecetben vagy sós lében pácolva, feldolgozás céljára
                        
                        
                           15 000  (nettó száraz tömeg)
                        
                        
                           0 %
                        
                        
                           2021.5.1. – 2022.4.30.
                        
                     
                           ex 1604 12 99 
                        
                        
                           16
                           17
                        
                        
                           7 500  (nettó száraz tömeg)
                        
                        
                           0 %
                        
                        
                           2022.5.1. – 2022.10.31.
                        
                     
                           09.2510
                        
                        
                           ex 0303 51 00 
                        
                        
                           10
                           20
                        
                        
                           Hering (Clupea harengus, Clupea pallasii), fagyasztva, feldolgozás céljáraClupea harengus, Clupea pallasii (*1)
                           
                        
                        
                           10 000 
                        
                        
                           0 %
                        
                        
                           2021.5.1. – 2022.4.30.
                        
                     
                           5 000 
                        
                        
                            
                        
                        
                           2022.5.1. – 2022.10.31.
                        
                     
                           09.2512
                        
                        
                            
                        
                        
                            
                        
                        
                           Fagyasztott, feldolgozásra szánt hal:
                        
                        
                           3 300 
                        
                        
                           0 %
                        
                        
                           2021.5.1. – 2022.4.30.
                        
                     
                           0303 55 30 
                        
                        
                           10
                        
                        
                           Chilei fattyúmakréla (Trachurus murphyi)
                        
                        
                           1 650 
                        
                        
                           0 %
                        
                        
                           2022.5.1. – 2022.10.31.
                        
                     
                           ex 0303 55 90 
                        
                        
                           95
                        
                        
                           A Trachurus spp. fajokhoz tartozó más halak, a Trachurus trachurus, a Trachurus murphyi és a fattyúmakréla (Caranx trachurus) kivételével
                        
                     
                            
                        
                        
                           0303 56 00 
                        
                        
                           10
                        
                        
                           Kobia (Rachycentron canadum)
                        
                        
                            
                        
                        
                            
                        
                        
                            
                        
                     
                           0303 69 90 
                        
                        
                           10
                        
                        
                           Egyéb halak
                        
                     
                           0303 89 90 
                        
                        
                           11
                           21
                           30
                           91
                        
                     
                           0303 82 00 
                        
                        
                           10
                        
                        
                           Valódi rájafélék (Rajidae)
                        
                     
                           0303 89 55 
                        
                        
                           10
                        
                        
                           Aranydurbincs (Sparus aurata)
                        
                     
                           09.2513
                        
                        
                           0304 86 00 
                        
                        
                           20
                        
                        
                           Heringfilé (Clupea harengus, Clupea pallasii), fagyasztva, feldolgozás céljára
                        
                        
                           25 000 
                        
                        
                           0 %
                        
                        
                           2021.5.1. – 2022.4.30.
                        
                     
                           ex 0304 99 23 
                        
                        
                           10
                           20
                        
                        
                           Heringhús (Clupea harengus, Clupea pallasii) (pillangófilé), fagyasztva, feldolgozás céljára (*1)
                           
                        
                        
                           12 500 
                        
                        
                           0 %
                        
                        
                           2022.5.1. – 2022.10.31.
                        
                     
                           09.2514
                        
                        
                           0304 49 50 
                        
                        
                           10
                        
                        
                           Halfilé vörös álsügérekből (Sebastes spp.), frissen vagy hűtve, feldolgozás céljára
                        
                        
                           1 300 
                        
                        
                           0 %
                        
                        
                           2021.5.1. – 2022.4.30.
                        
                     
                           650 
                        
                        
                           0 %
                        
                        
                           2022.5.1. – 2022.10.31.”
                        
                     
            
               (1)  Eltérő rendelkezés hiányában nettó tömegben kifejezve.
            
               (*1)  A február 15-től június 15-ig tartó időszakban a szabad forgalomba bocsátásra bejelentett árukra ez a vámkontingens nem alkalmazható.